<classify> UONGOZI wa Chuo Kikuu cha Dar es Salaam UDSM, umesema barua ya kuomba radhi, iliyotolewa na Serikali ya Wanafunzi DARUSO, ingetakiwa kutoka kabla ya maamuzi kuchukuliwa ya kuwasimamisha masomo wanafunzi watano.Umesema kwa sasa mchakato wa sheria unaendelea, kama ilivyo kwa mujibu wa kanuni na taratibu za chuo. Kwamba barua hiyo haiwezi kuwaombea msamaha, wale ambao wamesimamishwa masomo.Barua ya Daruso iliyotolewa juzi usiku, ilieleza kuomba radhi kwa wanafunzi wenzao, uongozi na wafanyakazi wa Chuo Kikuu cha Dar es Salaam, wananchi, serikali na wote walioguswa na taharuki kwa namna moja au nyingine.Taharuki chuoni hapo ilitokana na waraka uliotolewa na Daruso jumanne wiki hii wa kutoa saa 72 kwa wanafunzi wanufaika wa mkopo kupatiwa, la sivyo wanafunzi wangekusanyika na kuandamana wakianzia chuoni hapo kuelekea Bodi ya Mikopo ya Elimu ya Juu. Naibu Makamu wa Chuo Taaluma, Profesa Bonaventure Rutinwa akizungumza na gazeti hili jana, alisema kuwa barua ya Daruso ni kwa ajili ya wanafunzi waliobakia.Barua ya Daruso ni tangazo ambalo halijaelekezwa kwetu pekee, ila taratibu ni zilezile kwamba wangezingatia sheria na kanuni za chuo,alisema Profesa Rutinwa.Alisema kwa sasa mchakato wa sheria, unaendelea kama ilivyopangwa. Alisema kwa barua hiyo, waliopo chuoni hawawezi kuwaombea msamaha wanafunzi waliosimamishwa masomo, kwa kuwa ni sawa na shauri ambalo limeshafikishwa mahakamani. Hata hivyo, alisema wale waliosimamishwa masomo, wao wenyewe ndio wanaostahili kuomba radhi, kwa kuwa mtuhumiwa anapofunguliwa mashtaka anayo fursa ya kukiri makosa na kuomba radhi.Mwanafunzi mwingine hawezi kufanya hivyo kwa niaba, hilo haliwezekaniki,alisema Profesa Rutinwa.Barua hiyo ya Daruso iliongeza kuwa kwa taharuki hiyo, wanaamini kuwa wazazi, ndugu na viongozi, watawasamehe kwa yote yaliyotokea, hasa ikizingatiwa kuwa nia yao ilikuwa kuisihi Bodi ya Mikopo ya Eli ya JuuHESLB, kutatua changamoto za mikopo walizonazo wanafunzi wenzao, ambao tayari ni wanufaika wa mikopo.Hata hivyo, barua hiyo ya Daruso iliwaomba wanafunzi wote kuwa watulivu, wakati serikali yao ikiendelea na jitihada mbalimbali kwa kushirikiana na mamlaka husika, kuhakikisha kuwa kila mwanafunzi anapata stahiki zake.Uongozi wa UDSM uliwasimamisha wanafunzi watano ili kupisha uchunguzi kwa kukiuka sheria ndogo za wanafunzi ambao ni Rais wa Daruso, Hamis Musa Maulid, Waziri wa Mikopo Malekela Joseph Brighton, Waziri wa Habari, Judith Mariki Godson, Ititi Kasim Mussa na Milanga Hussein Hassan. Viongozi hao watasubiri uchunguzi kufanyika kwa muda usiojulikana, kisha kuitwa na Kamati ya Nidhamu kusikiliza na kutoa mapendekezo juu ya adhabu inayowastahili.  <topic>: KITAIFA 